ועדת הכלכלה, כנסת 24, פרוטוקול מספר 207, 2022-03-07 10:30

מיכאל ביטון: נא לשמור על השקט, אנחנו ממשיכים בדיוני ועדת כלכלה, הצעה לסדר בנושא מצבם הקשה של עובדי ענף הלול, שנפגעו באופן חמור מהתפשטות שפעת העופות בישראל.

מיכאל ביטון: יוזמי הדיון, חברת הכנסת ענבר בזק, חבר הכנסת מוסי רז, אנחנו בכלל כל עולם ענף ההטלה בישראל הוא במצב מורכב ועובר זעזועים וקונפליקטים, ולכל זה מצטרפת שפעת העופות, שאנחנו רוצים לדעת את מקורה, ואנחנו רוצים לדעת את היקף התופעה, את היקף הנזק ואת ההשלכות של המגפה בלולים, וכיצד משרד החקלאות מתכוון לטפל בנושא הזה, ומה קרה בהיבט של הסיוע הכלכלי לחקלאים.

מיכאל ביטון: יוזמת הדיון תדבר ראשונה, ענבר בזק בבקשה.

ענבר בזק: יש לנו פה נציגים של משרד החקלאות?

מיכאל ביטון: חייב שיהיו נציגים.

ענבר בזק: אוקי תודה.

ענבר בזק: קודם כל בוקר טוב לכולם, תודה ליו"ר הוועדה על הדיון הזה שככה היה מאוד חשוב לי שיתקיים לפני שהכנסת יוצאת לפגרה.

ענבר בזק: אומנם אני יזמתי את ההצעה לסדר ואת הדיון אבל אני מצטערת שהם מתקיימים, אני מצטערת שהם מתקיימים כי זה דיון שלא היה צריך להתקיים.

ענבר בזק: לא ייתכן שממשלת ישראל ומשרד החקלאות קיבלו החלטה לפני חודשיים, להשמיד מיליון עופות, ועד היום אין תשובה ללולנים, אין תשובה למגדלים איך הם יפוצו.

ענבר בזק: חלק מהפיצויים הישירים הגיעו, למרות פניות חוזרות ונשנות שלי במכתבים, בשיחה אישית עם מנכ"לית המשרד, בשיחות עם יו"ר הוועדה, עם כל מי שאפשר, מה קורה עם הפיצוי ללולנים ומה קורה עם הפיצויים העקיפים, לא התקבלה תשובה.

ענבר בזק: אנחנו חודשיים אחרי האירוע, מדובר בכמה עשרות משפחות שיושבות מאז חודשיים, לא ישנות בלילה, חוסר וודאות, חוסר אונים, הפרנסה שלהם נפגעה והם לא מקבלים תשובה.

ענבר בזק: אז עצוב לי שאנחנו צריכים לקיים את הדיון הזה, אבל לפחות בואו נצא מכאן עם תשובות לגבי הפיצויים, זה היה צריך להיות מובן מאליו שצריך לפצות אותם, ולא רק על הנזק הישיר של התרנגולות שהושמדו, אלא גם על הנזקים העקיפים.

ענבר בזק: אנחנו מדברים על השמדת תערובות, אנחנו מדברים על השבתה של תחנות מיון, אנחנו מדברים על איסור להכניס מטילות חדשות במשך חודשים, זה אנשים שזו הפרנסה שלהם, וצריך למצוא פתרון ולראות איך מפצים אותם על זה, ואני רוצה גם להזכיר שאנחנו אוטוטו בפני ערב פסח, בתקופה הזאת שלא היו מטילות ולא הוכנסו מטילות חדשות, אנחנו עומדים בפני מחסור בביצים.

ענבר בזק: בתוך כל האירוע הזה, אנחנו ערים לכל מה שמתרחש באוקראינה, אנחנו כבר מקבלים תחזיות של עלייה של עשרות אחוזים במחיר הביצים, וזה הזמן שבו המדינה שלנו צריכה ומשרד החקלאות בראשה, לעשות כל שביכולתם כדי לשמור ולהגן על ענף המטילות בארץ, על ענף הביצים בארץ כדי לא להסתמך על יבוא, ולא להיות תלויים במה שקורה כרגע באירופה, שכולנו מבינים שזה אירוע שהולך להימשך זמן רב, וכדי לא להגיע למצב שנגיע לערב פסח ואזרחי ישראל יהיו ללא ביצים.

ענבר בזק: אז זה אחריות שלנו, גם להבטיח שהלולים יחזרו לפעילות כמה שיותר מהר, שהלולנים יקבלו פיצויים, ואני רוצה מילה אחת אישית לשר החקלאות שלא נמצא פה היום, אני מקווה שהמידע יעבור אליו.

ענבר בזק: בזמן הזה שהלולנים ישבו שמה חרדים לגורלם, והיה סגר על המושב, אתה יצאת בהצהרות לתקשורת ששפעת העופות היא באשמת הלולנים, וכולנו יודעים שאין הדבר כך, אנחנו יודעים ששפעת העופות הגיעה מעגורים נודדים, ושהחלטה להשמיד את העופות הייתה החלטה של משרד החקלאות.

ענבר בזק: אז קח אחריות, קחו אחריות, תפצו את האנשים האלה, ותדאגו שהאנשים האלה יוכלו לחזור כמה שיותר מהר ולגדל את הביצים, כי הביצים האלה משרתות את כל אוכלוסיית ישראל, תודה רבה.

מיכאל ביטון: תודה רבה ענבר, גם על הצגת הבעיה וגם על החדות, וגם על הנוקבות, וגם על הדיוק, וגם על התמציתיות.

מיכאל ביטון: אני מבקש מבני בן מובחר, ראש המועצה האזורית מבואות חרמון, שזה אחד האזורים שנפגע, להציג את הדברים, כל הדוברים, נא להיות קצרים שנספיק רבים.

מיכאל ביטון: בבקשה בני ידידי.

בני בן מובחר: בוקר טוב לך חברי היו"ר, ובוקר טוב לחברי הוועדה, ותודה רבה לחברת הכנסת שהציגה לפני, וגם הגיעה לשטח וראתה, ואין טוב ממראה עיניים, ואני בראשית דברי גם מזמין אותך חברי יו"ר הוועדה, כמי שבתפקידיו הקודמים, והקודמים קודמים ביקר בגליל, מכיר גם את הבעיה הקשה שיש לנו ביישוב מרגליות, עוד בטרם הגיעה שפעת העופות.

בני בן מובחר: היישוב הזה, זה היישוב היחידי במדינת ישראל, שמאוים בירי שטוח מסלול, זה יישוב שרמת החרדה בילדים והטיפול בילדים היום, כל יום לפני שפעת העופות, 39 ילדים מטופלים יום, יום, ואני לא יודע אם יש יישוב כזה.

בני בן מובחר: אני בחרתי להציג את האמת, ואתה מכיר אותי כבר למעלה משני עשורים, ידידי יו"ר הוועדה.

בני בן מובחר: יש כאן היום בעיה אמיתית, במרגליות, שיורדות קטיושות ושהם במקלטים שוהים חודשים, חברי הכנסת, השרים, מגיעים כי הנוף טוב, האוויר מצוין, וזה כייף לבוא למרגליות להצטלם ולרדת חזרה, אני לא מחלק כאן ציונים לחברי השרים וחברי הכנסת, יש כאן מצב אמיתי של יישוב, שצריך להכריז עליו בהחלטת ממשלה, כטיפול נקודתי בבעיה.

בני בן מובחר: הבעיה היא לא רק הפרנסה, הבעיה היא רחבה, יש שמה בעיה קשה מאוד, של תשתיות של היישוב, שאף אחד לא רואה אותה ממטר, יש שם בעיה קשה מאוד עם החינוך, יש שמה בעיה קשה מאוד עם מצב בטחוני, ומי שקצת שומע חדשות, כל המסתננים שנכנסו בשנתיים האחרונות, שניים מתוכם הגיעו לתוך מרגליות ותפסו טרמפ עם מישהו ממרגליות לקריית שמונה, ואחרי זה התעוררו.

בני בן מובחר: הקהילתיות במקום הזה, בעיה קשה מאוד של חוסר בלכידות מאוד, מאוד ברמה מאוד נמוכה, אין גן ילדים, אין מעון, אנשים לא רוצים לבוא לגור במרגליות מבחוץ, ויכול להיות שאני עושה טעות בזה שאני משקף את המציאות הזאת, כי אנחנו רוצים לבנות את מרגליות, עם הרחבת יישוב, עם קליטה של בנים, שכבר חלקם הגדול נטש אותנו, למה?

בני בן מובחר: זה יישוב שמדינת ישראל הייתה צריכה לתת לו מכסות של ביצים שהמדינה צריכה אותם, וגם להשאיר את החיילים האמיתיים בגבול הצפון אך ללא מדים, אלה הם תושבי מרגליות, לא מישהו אחר, ויש לי יישובים נוספים שהם יישובי גדר, אבל הם לא הגיעו למצב של מרגליות.

בני בן מובחר: מרגליות, בחודשים של קיץ וחום, המים לא מצליחים לעלות למרגליות מאזור העמק להשקיה של המטעים, אנחנו פוגשים שמה בעיות קשות מאוד.

בני בן מובחר: אבל מה אני רוצה רגע להגיד בשביל להיות ממוקד כמו שנתת לקודמתי בדברים.

בני בן מובחר: היום במרגליות, אף משפחה לא יכולה ללכת לחתום אבטלה, ברגע שיש להם משק הם לא יכולים לחתום אבטלה.

בני בן מובחר: אז מה קורה?

בני בן מובחר: מספר המשפחות שמעל לגיל 65 הוא 50, 50 בתי אב, שבתי האב הם למעלה מגיל 65, אתם יודעים כמה צעירים יש לנו היום?

בני בן מובחר: ילדים שיש להם מתחת לגיל 18, בקושי 60 ילד, זה חוסן של יישוב?

בני בן מובחר: עכשיו זו לא בעיה רק של מבואות החרמון, זו בעיה של מדינת ישראל, ואנחנו גאים לשמור על הגבול הזה, יש שמה תושבים שהם חזקים, כולם היו ביחידות לוחמות, כולם היו בשירות צבאי.

בני בן מובחר: אז צריך לקחת את היישוב הזה ולראות מה קרה, לאורך שנים משרד החקלאות התבקש להקים חוות לולים על פי הרפורמה, ליישובים, לתושבים אין את היכולת להקים את הלולים האלה, צריך לעזור להם להקים חוות לולים, והם מבינים גם היום התושבים, שאם הם לא יהיו ביחד כמה משפחות, הם לא יוכלו לגדל את הביצים מאחורי הבית שלהם, למרות שהתחליף לפסיכולוג, הוא ללכת, לקום בבוקר, לעבור בחצר האחורית, להיכנס, לאסוף את מגשי הביצים, להביא אותם למרכז הובלה ולשלוח אותם לתנובה.

מיכאל ביטון: בני, בגלל ריבוי הדוברים תן לי משפטי סיום.

בני בן מובחר: משפטי סיום, היום המצב שיושבת פה מנהלת מחלקה של שירותים חברתיים, היום המצב שלמעלה מ- 50% מתושבי מרגליות, נמצאים אצלנו בטיפול, ואנחנו מחויבים לעזור להם, בגלל שפעת העופות, בגלל הלולים הישנים, הם לא יכולים לקבל אישור מהלשכה הווטרינרית של משרד החקלאות, להכניס נגלה חדשה של תרנגולות.

בני בן מובחר: מצד שני הם לא יכולים לחתום אבטלה בשום מקום.

בני בן מובחר: אני מבקש ממך שתראה איך אנחנו בוועדה היום, הוועדה שברשותך, שמכירה את הגליל, מכירה את התושבים, תביא להחלטת ממשלה חותכת את כל המשרדים, נוגעת בחינוך, נוגעת ברווחה, נוגעת בכלכלה, נוגעת בדת, ברפואה, בתשתיות ובהכל, שאת הכל ועדה בין משרדית שתוכל לטפל.

בני בן מובחר: כרגע אני מודיע לך באחריות, לתושבים שלי במרגליות אין מה לאכול ואין ממה להתפרנס.

מיכאל ביטון: תודה רבה בני.

מיכאל ביטון: מוטי אלקבץ, יו"ר ארגון מגדלי העופות, תציג לנו בבקשה את התמונה של האירוע הזה.

מוטי אלקבץ: האירוע התחיל בעצם באגמון החולה, שם להקת עגורים נודדות מאירופה לישראל, לקתה בשפעת עופות והדביקה אלפי עגורים, כנראה שאחד העגורים חג מעל מרגליות, או שאחד מתושבי מרגליות דרך על לשלשת של עגור חולה, ומכאן החלה ההדבקה.

מוטי אלקבץ: יש את הפיצוי בפקודה חברי הכנסת, הפיצוי בפקודה בעצם הוא פיצוי לפי גופה של עוף שהומתה, ועל זה קבוע הפיצוי.

מוטי אלקבץ: הפיצוי לא מתייחס לסעיפים הנוספים שנגרמים עקב האירוע, כמו פינוי תערובת שהיו בסילואים, ביצים שנאספו גם בימים שלפני האירוע, וחמור מכך, כמעט ארבעה, חמישה חודשים שבהם נמנעת הכנסה למגדלים בכלל.

מוטי אלקבץ: יש במרגליות גם תחנות מיון שהושבתו בעקבות האירוע.

מוטי אלקבץ: זאת אומרת, אנחנו מדברים כאן על אירוע שהוא בקנה מידה קטסטרופלי, בטח ליישוב כפי שבני הציג היום את החולשות שהיישוב נמצא בהם.

מוטי אלקבץ: אני רוצה לומר לכם שאנחנו נמצאים היום במצב שאני קורא לשר החקלאות שהוא לא נמצא כאן וגם לשר האוצר, לעשות חישוב מסלול מחדש, ביחס לכל הגישה שלהם לחקלאות הישראלית, ולמגדלי ההטלה בפרט.

מוטי אלקבץ: השיסוי של השירותים הווטרינריים בלולי הטלה במדינת ישראל, בלי לתת פתרון להקמת לולים, פתרון תקציבי, תכנוני ללולים הקיימים, וסגירתם שלא תחת אירוע של שפעת עופות, סגירה בטענה של לולים שהם לא מתאימים, כאשר המדינה לא מתקצבת, תשאיר את מרגליות, אולי היום מרגליות יצליחו לאכלס כאירוע חד פעמי, אבל באכלוס הבא זה כבר יימנע מהם.

מוטי אלקבץ: ובשאר כל יישובי הגדר, כפר יובל, מרגליות, דובב, אביבים, שתולה, שומרה, זרעית, בכל היישובים האלה תישאר האוכלוסייה המבוגרת שזו הפרנסה שלהם, בכסף הזה משלמים לעובד הזר שמדבר בהורים המבוגרים, בכסף הזה יקנו מצות לפסח, יקנו מזון לפסח, וכזה ימנע מהם, אנחנו נתקל באוכלוסייה חלשה, אוכלוסייה רעבה, היא לא תלך לשום מקום, אין לה את היכולת, אנחנו לא יכולים לאיים בזה שנעזוב את המקום, לאן היום אפשר ללכת במדינה הזו, אין שום סיכוי, הם יישארו שם, ירעבו ללחם, אוכלוסייה חלשה, ענייה, ואם זה מה ששר החקלאות, שהוא אמון על החקלאות, נכון שהוא גם צריך לדאוג לציבור בישראל, אבל על הדרך הוא צריך קודם כל, לבסס ולחזק את החקלאות הישראלית, לחזק את מגדלי ההטלה בגבול הלבנון, שלהם היסטורית, היסטורית ענף ההטלה הוא כענף שנמצא הכי מתאים.

מיכאל ביטון: מוטי, עוד נדבר הרבה על מצב החקלאות והאתגרים, אני פה עכשיו ממוקד, בעזרה הכלכלית למגדלים שנפגעו משפעת העופות, איפה הדברים עומדים?

מיכאל ביטון: מה שולם?

מיכאל ביטון: מה לא שולם?

מיכאל ביטון: מה ניתן לעשות?

מיכאל ביטון: זה מה שאני רוצה לדעת.

מוטי אלקבץ: נכון להיום, שולם לכל הלולים הקטנים, למעט קבוצה של 16 לולים, שעדיין לא שולם להם.

ענבר בזק: אבל רק הנזק הישיר, לא העקיף.

מוטי אלקבץ: על הנזק הישיר אני מדבר, וללולים של מר דוידי, הלולים הגדולים שמאכלים גם, וצריך לדעת, מאכלסים חלק מהלולים של תושבי מרגליות שמגדלים בלול הזה.

מוטי אלקבץ: זאת אומרת שגם אם שולם ל- 50%.

מיכאל ביטון: למה לא שולם לכולם?

מיכאל ביטון: אני רוצה את נציג משרד החקלאות כרגע, אחרי זה יהיו עוד דוברים, נא להתאזר בסבלנות.

מיכאל ביטון: איפה המצב עומד מבחינת התשלום?

מיכאל ביטון: עברו כבר שבועות רבים מהאירוע הזה.

מיכאל ביטון: תציג את עצמך בבקשה.

יוסי שטיינברג: בוקר טוב, יוסי שטיינברג ראש תחום תמיכות במשרד החקלאות.

יוסי שטיינברג: אדוני יו"ר הוועדה, חברי הכנסת, מגדלי העופות, החקלאים, הדיון החשוב מאוד שיזמתם ושאנחנו מקיימים היום, מגיע בעקבות אירוע שבהיבט של שפעת העופות, הוא אחד האירועים הקשים ביותר שידעה מדינת ישראל לתולדותיה.

יוסי שטיינברג: הכבירו פה כבר מילים על ההשפעות של האירוע, על הכמות הגדולה מאוד של עופות שהושמדו בעקבות האירוע, ואני יכול גם להוסיף ולומר, שזה אירוע שפגע בשורה ארוכה מאוד של יישובים, בעשרות רבות של חקלאים, באנשים שעובדים מאוד, מאוד קשה למען מטה לחמם כדי להתפרנס וכדי לספק את הביצים שכולנו אוכלים.

יוסי שטיינברג: על הרקע של האירוע הזה, מהרגע שהוא התחיל, שורה ארוכה של צוותים של משרד החקלאות, הגיעו לשטח וטיפלו בהשלכות שלה האירוע, שזה אירוע שיש לו פוטנציאל השלכות כבד בהיבט של בריאות הציבור, וגם וזה הנושא של הדיון, השלכות מאוד מאוד משמעותיות.

מיכאל ביטון: יוסי, אין לנו זמן להצגת רקע, כמה לולים נפגעו?

מיכאל ביטון: מי קיבל כסף?

מיכאל ביטון: מתי אלה שלא קיבלו יקבלו?

מיכאל ביטון: שאלות מאוד ספציפיות, אני לא רוצה עכשיו סקירת האירוע.

יוסי שטיינברג: נתתי את הרקע הזה, בגלל שהוא רלוונטי מאוד לשאלות החשובות שעלו פה.

יוסי שטיינברג: עוד לפני שהסתיים האירוע, כבר במהלך האירוע התחלנו לטפל גם בנושא של הפיצויים לחקלאים, זאת אומרת שעוד לפני שהגיעו הנתונים הסופיים, עוד לפני שהסתיים כל הנושא של הטיפול באירוע עצמו, התחלנו כבר לטפל בנושא הכלכלי, בנושא של הסיוע, בנושא של תשלום הפיצויים מכוח הפקודה למגדלים.

מיכאל ביטון: רגע חברים, יש פה אורחים, ואתם חשובים; אבל אל תפריעו לדיון, לא לדבר, אני אוציא את מי שמדבר ברקע.

מיכאל ביטון: שטיינברג, אתה צריך להקשיב לשאלות שלי, שאלה שאלה, כמה בעלי מכסות נפגעו?

יוסי שטיינברג: סה"כ באירוע הזה אנחנו מדברים על 85 בעלי מכסות.

מיכאל ביטון: כמה כבר קיבלו החזר מתוך ה-85?

יוסי שטיינברג: מתוך 85 חקלאים, כ-50 חקלאים, כבר שולם בפועל והכסף כבר נמצא בחשבונות הבנק.

מיכאל ביטון: שולם כל הסכום שמגיע להם?

יוסי שטיינברג: נכון, נכון, לכ-50 חקלאים.

מיכאל ביטון: באיזה היקף מה הסכום?

יוסי שטיינברג: הסכום ששולם הוא בסדר גודל של 22 מיליון שקל.

מיכאל ביטון: חלקי 50 משתתפים בערך.

יוסי שטיינברג: נכון, כ-22 מיליון שקל ל-50 בעלי מכסות, הסכום הזה ששולם, והסכום הזה כבר יושב בחשבונות הבנק, הסכום הזה בעבודה מאוד מאוד אינטנסיבית של המשרד, זה כולל בדיקות, זה כולל תחשיבים, זה כולל היבטים משפטיים, הסכום הזה מתווסף עליו - - -

מיכאל ביטון: יוסי תהיה איתי, 22 מיליון ל-51 בעלי מכסות שולם, אתה אומר אליו מתווסף תשלום עתידי?

יוסי שטיינברג: אליו מתווסף תשלום שיבוצע בימים הקרובים, ל-6 מגדלים בסכום של כ-5 מיליון.

מיכאל ביטון: 6 חדשים, לא כלולים ב-50 שתיארת קודם?

יוסי שטיינברג: נכון מאוד.

מיכאל ביטון: עוד 6 יקבלו בימים הקרובים?

יוסי שטיינברג: עוד 6 שיקבלו 5 מיליון שקלים, ובזה אנחנו כבר מתקרבים לאזור של ה- 30 מיליון שקלים שכבר שולמו בפועל ונמצאים בחשבונות.

מיכאל ביטון: מה עם אותם 30 שלא שולם להם?

מיכאל ביטון: חברים לא להפריע, אני אומר לכם, מוטי אתה מפריע לי.

מיכאל ביטון: אדוני, 50 ומשהו בעלי מכסות, מתוכם 50 קיבלו, עוד חמשה-ששה יקבלו בימים הקרובים, מה עם ה-30 האחרים?

יוסי שטיינברג: מדובר בין 20 ל-25 נוספים, אצל רובם מדובר בהשלמת מסמכים שביקשנו מהמגדלים, עדכון בקשות, איכון בקשות, מסמכים שקשורים לבדיקת הזכאות, צווי ירושה, מסמכים בהקשר האלה שמתייחסים בעצם לנושא של בדיקת הזכאות.

מיכאל ביטון: מה זה תעצור רגע, מה זה בדיקת זכאות?

מיכאל ביטון: מה אתה לא יודע שהוא בעל מכסה אצלך?

מיכאל ביטון: הוא לא רשום אצלך?

יוסי שטיינברג: אנחנו יודעים בדיוק מי בעל המכסה, בחלק מהמקרים יש מקרים של גידול משותף, בגידול המשותף מספר בעלי מכסות מגדלים ביחד.

מיכאל ביטון: מגדלים בתשתית אחת משותפת, אבל אתה עדיין יודע מי בעל המכסה?

יוסי שטיינברג: נכון, אנחנו יודעים בדיוק מי בעלי המכסות, בחלק מהמקרים האלה הפנייה למשרד, היא לא לשלם לכל בעל מכסות לפי חלקו היחסי, אם זה היה ככה זה היה קל וכבר מזמן היינו מסיימים.

מיכאל ביטון: הפנייה של המגדלים שאומרת, אל תעביר אלי את הכסף, תעביר את זה למי שמרכז את כלל המכסות במקום אחד?

יוסי שטיינברג: אז אדוני יו"ר הוועדה תיאר את זה בצורה שאם היא הייתה עובדת בצורה הזאת זה היה מאוד נוח, אם הייתה פנייה של המגדלים שאומרים לנו, אל תשלם לי תשלם להוא, מצבנו היה טוב, והיינו מזמן מסיימים את התשלומים, העניין הוא שבחלק מהמקרים, חלק מבעלי המכסות, לא מאשרים למשרד לשלם לגורם אחר וגם לא, לא מאשרים, ובמקרים האלה - - -

מיכאל ביטון: הנושא הוא בוויכוח ביניהם?

יוסי שטיינברג: אני לא רוצה לקרוא לזה ויכוח אבל אני אומר, אנחנו כמשרד בסופו של יום, לא קיבלנו אמירה משורה ארוכה.

מיכאל ביטון: אבל נניח שאתה לא יודע מה לעשות, אתה מבחינתך מחויב למי שיש לו את המכסה, הוא ישבור את הראש אם הוא ישלם למישהו אחר.

יוסי שטיינברג: אנחנו מעוניינים לשלם לגורם שהוא בעל הזכות, הפקודה אומרת בצורה ברורה - - -

מיכאל ביטון: אתה מסוגל לשלם לאותם 25 תוך ימים ספורים?

מיכאל ביטון: מה מונע ממך לשלם להם?

יוסי שטיינברג: אז אני אומר, בחלק מהמקרים יש פנייה שבאה ואומרת שהתשלום לא יהיה לבעלי המכסות, או פנייה מצד המגדלים עצמם או חלקם.

מיכאל ביטון: כמה כאלה יש?

יוסי שטיינברג: אנחנו מדברים על ארבעה לולים גדולים מאוד.

מיכאל ביטון: לא, אתה דיברת על מגדל בעל מכסה, שאמר אל תשפה אותי, תעביר את זה למישהו אחר, כמה מקרים כאלה יש?

יוסי שטיינברג: כנגד ארבעת הלולים האלה, יש סדר גודל של 130 בעלי מכסות, זה לא שהם אמרו לא לשלם, אבל הם גם לא אמרו לנו כן לשלם, ולכן בהקשר הזה, הצענו מספר אפשרויות שאמורות לסייע לנו לשלם כמה שיותר מהר.

יוסי שטיינברג: אפשרות אחת שהצענו, זה שאותם בעלי מכסות יפנו למשרד ויגידו, אני בעל המכסה מאשר לשלם לגורם הזה והזה.

מיכאל ביטון: יחתום בהסכמה, או שהוא מבקש את הכסף אליו, או שהוא מעביר למישהו אחר?

יוסי שטיינברג: בדיוק.

מיכאל ביטון: ואתה לא יכול להכין טופס כזה והם יחליטו איך לחתום עליו?

מיכאל ביטון: והבעיה תהיה שלהם שהם לא חתמו על הטופס?

יוסי שטיינברג: הכנו טופס כזה אדוני יו"ר הוועדה, עדיין בגלל ההיקף הגדול של המגדלים ובגלל הפריסה הארוכה שלהם, אנחנו מבינים מהמגדלים, שבחלק מהמקרים האפשרות להעביר אלינו את האישורים - - -

מיכאל ביטון: יוסי, אתה מדבר על מעל 100 בעלי מכסות.

יוסי שטיינברג: נכון.

מיכאל ביטון: אתה יודע להגיע אליהם תקשורתית ופיזית, מיילים, ניידים?

מיכאל ביטון: זה מצב חירום, אנחנו לא פועלים פה באיזה אירוע רגוע.

יוסי שטיינברג: אנחנו יכולים בהחלט להגיע אליהם, אבל כן התבקשנו על ידי המגדלים, לבדוק גם חלופות אחרות, ואנחנו בודקים גם חלופות.

מיכאל ביטון: מי שאמר אל תשלם לי או תבדוק לי משהו אחר, אז הוא כתב את זה, תחתים אותו על זה שהוא לא ממהר לקבל את הכסף, מי שלא כתב את זה ובטופס הזה, שאתה אומר לא או שאתה בעל המכסה ותקבל את השיפוי ישירות, או שאתה רוצה להעביר למישהו אחר, שלח לי את זה בחתימת ידך, אז איתו אתה תעשה משהו אחר.

יוסי שטיינברג: ולכן בפועל, אף אחד מבין אותם בעלי מכסות שציינו, לא העביר אישור למשרד החקלאות לשלם לגורם אחר.

מיכאל ביטון: אני אשאל אותך עוד שאלה אחרונה ואני אחזור אלייך, בינתיים תנשום, אבל השאלה שלי, למרות הסיבוכים שהצגת, תוך כמה זמן אתה מעריך שהמשרד יעמוד בתשלומים מול כל המגדלים?

יוסי שטיינברג: כל מגדל שבו הדברים הם ברורים בהיבט המשפטי, ותיארנו עכשיו חלק מההיבטים המשפטיים, התשלום מבוצע בתוך ימים, אני אומר את זה עוד פעם בכל מקרה, לראייה שעד היום עשרות מיליוני שקלים כבר שולמו.

מיכאל ביטון: האם במצבים מסוימים, למשל אתה רמזת פה שאתה רוצה לשלם לבעל מכסה, אבל נניח בעל המכסה נפטר ויש לו יורשים, אז אתה לא יודע למי לשלם כי יש יורשים רבים, אז אתה מחפש צו ירושה נכון?

יוסי שטיינברג: גם וגם.

מיכאל ביטון: זה אחד המקרים?

יוסי שטיינברג: נכון.

מיכאל ביטון: אז האם אתה יכול למשל במצבים כאלה לתת מקדמה של 40% או איזו שהיא פעולה שנותנת אוויר לנשימה לאנשים האלה?

יוסי שטיינברג: לכל אחד מהמקרים האלה, אנחנו פועלים בנחישות כדי למצוא פתרון שיאפשר תשלום מהיר, אנחנו עובדים מולם, אנחנו עובדים מול בעלי המכסות, אנחנו עובדים מול המגדלים.

מיכאל ביטון: שאלה אחרונה, אלה שהבירוקרטיה לגביהם ידועה, המסמכים ברורים, הזכאות ברורה, כל אלה קיבלו את הכסף מכם?

יוסי שטיינברג: נכון, כל המקרים שבהם כפי שציינת הדברים ברורים, המסמכים ברורים, הכל קיים ונמצא ברשותנו, התשלום בוצע - - -

מיכאל ביטון: תודה רבה לך יוסי, אני אחזור אליך.

מיכאל ביטון: מוטי, אתם כארגון מגדלי העופות, אתם מסייעים בבירוקרטיה לדאוג שכל אחד יקבל את כספו?

מיכאל ביטון: אתם מלווים את האנשים?

מוטי אלקבץ: אני בקשר עם יוסי, אני חייב לציין את האדיבות ואת הטיפול המקצועי של יוסי.

מיכאל ביטון: הוא נשמע לי בחור על הכיפאק.

מוטי אלקבץ: הכי טוב שיש במשרד החקלאות, רק שזה לא יפגע בו.

מיכאל ביטון: באמת נשמע, אני אומר לך בחמש דקות, שימשיך ככה, עוד אחד שמשלם והוא על הכיפאק זה נדיר בישראל.

מוטי אלקבץ: אנחנו הצענו מתוך הכרה של איך זה עובד, הצענו כמה פתרונות, המחלקה המשפטית, היועצת המשפטית או היועצים המשפטיים במשרד החקלאות דנו בחלק מההצעות שלנו, חלקן נדחו, חלקן נבחנות, אבל זה מעכב, זה מעכב לא באשמתו.

מיכאל ביטון: הבנתי תודה, אני עוד אחזור אליכם.

מיכאל ביטון: עכשיו אני רוצה לתת לאיתן דוידי מוועד מרגליות, ואחרי זה לעמית יפרח מתנועת המושבים, ואחרי זה לחברי הכנסת שירצו, חברי הכנסת מי שיכול להתאפק שנשמע את השטח ואז תגידו את דעתכם.

מיכאל ביטון: אני יודע לימור שביקשת, ואת תהיי אחריהם.

מיכאל ביטון: איתן דוידי ועמית יפרח, בקיצור.

איתן דוידי: שלום, קודם כל אני רוצה מאוד להודות לראש המועצה שאמר את הדברים בצורה די ברורה על מצבה של מרגליות.

איתן דוידי: מרגליות בעצם היא יצרנית ביצים די גדולה במדינת ישראל, משהו כמו 10% מכלל השוק הישראלי.

איתן דוידי: מה שקרה אצלנו, אי אפשר להאשים את התושבים ואת החקלאים במה שנגרם לנו פה, מה שקרה לנו בעצם זה היה אסון טבע, היה צריך להיות מוכרז מיד אחרי האסון הזה אסון טבע, ואז לפצות את תושבי מושב מרגליות בגין אסון טבע, יש מסלול מיוחד לזה, יש מסלול ירוק שמטפל בנזק העקיף ולא היינו צריכים להגיע - - -

מיכאל ביטון: זה נעשה בעבר דבר כזה?

מיכאל ביטון: באירוע דומה לזה?

איתן דוידי: במלחמות ישראל, במלחמת לבנון השנייה היה מסלול ירוק, פיצו את התושבים אצלנו במסלול ירוק, לא גרמו לנו לעוגמת נפש, לא נתנו לנו לזחול ולא ללכת על הברכיים, כדי לקבל מה שמגיע לנו.

איתן דוידי: עשו את זה מהר מאוד, תוך חודש, חודש וחצי, הכסף היה בחשבון בנק של כולם, גם במטעים, גם בלולים, כל עסק אשר נגרם לו נזק, קיבל לפי הדוחות הכספיים שלו, זה הלך מהר מאוד וזה הלך יפה מאוד.

איתן דוידי: זה מה שאני גם כאן, אני לא חלמתי שאני אבוא אחרי מלחמת לבנון השנייה, ואני אתחיל לבכות פה בוועדה כמה מצבה של מרגליות גרוע, כמה מצבה של מרגליות לא טוב, וכמה אנחנו מסכנים.

איתן דוידי: אתה יודע מה?

איתן דוידי: אנחנו לא מסכנים, אנחנו רוצים להיות אזרחים גאים, למה אנחנו צריכים להיות מסכנים כדי לבוא לבקש את מה שמגיע לנו, למה אנחנו צריכים לזחול ולהגיד שאין לנו מה לאכול, ואין לנו מה לשתות, ואנחנו מתמוטטים, ואנחנו נופלים ואנחנו זה, אנחנו לא, וגם אם אנחנו לא.

איתן דוידי: יש פה מישהו שחולק על זה שקרה פה אסון טבע?

איתן דוידי: יש פה מישהו שחולק על זה שקרה פה משהו שלא בגלל תושבי מרגליות?

איתן דוידי: תושבי מרגליות הביאו את העגורים, זרקו אותם פה על הלולים והביאו לאסון של 600 אלף מטילות?

איתן דוידי: מישהו מעלה בדעתו שאנחנו רצינו להגיע למקום הזה?

איתן דוידי: יש פה נזק עקיף מאוד, מאוד גדול שנגרם פה לתושבים רבותי, אי אפשר להתעלם ממנו, להגיד לנו תשמעו, אנחנו מדברים עם ההוא, מדברים עם הזה, רבותי, הייתה צריכה לקום וועדה מיד, מיד לקום ועדה, לבדוק את הנתונים ולתת פיצוי מיד, מהיר לכל חקלאי.

איתן דוידי: החקלאים פה יושבים ארבעה חודשים ללא הכנסה, ועוד שלושה חודשים יש להם קדימה ללא הכנסה, יש להם לעבור את פסח בלי שום שקל.

איתן דוידי: במה אנשים עובדים פה?

איתן דוידי: במה?

איתן דוידי: איזה מפעלים יש לנו פה?

איתן דוידי: אז אל תהיה לולן לך תעבוד בהייטק?

איתן דוידי: מה יש להציע להם?

איתן דוידי: אנחנו 60 שנה השכפ"ץ של המדינה פה בגבול הצפון, מעל 60 שנה, הביאו את ההורים שלי למרגליות, לא שאלו איפה אתם רוצים לגור?

איתן דוידי: לא אמרו להם בין רעננה לכפר סבא, אמרו להם פה תגורו, שמו אותנו שמה ונתנו לנו 200 מטילות תגדלו אותם.

איתן דוידי: היום באים ואומרים לנו לא מגיע לכם כלום?

איתן דוידי: עזוב את המלחמה עם משרד החקלאות, עזוב שהם רוצים לנשל אותנו מהמכסות, לא מעניין כרגע, יש אירוע נקודתי, 100 משפחות הולכות לעשות את הפסח ליד גדר לבנון, אין להם מאיפה להביא כסף.

איתן דוידי: מה נצטרך לאסוף תרומות?

איתן דוידי: אני לא רוצה להיות שם, אני מתבייש בכלל שהגענו ליום הזה, המשרדים, כולם היו צריכים להתארגן מיד, כמו שבני אמר, ועדה בין משרדית, לטפל נקודתית במרגליות, אבל אף אחד לא קם, מדברים איתי על בירוקרטיה.

מיכאל ביטון: איתן תודה, אתה דיברת מדם ליבך, ואתה עוד תמשיך פה להיות איתנו, והדברים שלך חקוקים בסלע ואתם לא מסכנים, ולא מקבצי נדבות, וכל מה שמגיע לכם הוא בדין, ואתם חלוצים, ואתם מיישבי הגליל, ואתם הקרבתם, ואתם התמקמתם בגבולות, ואנשים שוכחים את הדבר הזה.

מיכאל ביטון: אבל אנחנו פה בכנסת לא שוכחים, ואתם בוועדת כלכלה, וענבר בזק ומוסי רז לא שכחו אתכם, והביאו את הנושא שלכם לכאן, לכן יש לכם גב בכנסת.

מיכאל ביטון: תודה על הדברים הנוקבים, והם נכנסו ללב שלנו, בטוח אני מקווה שגם לאוזניים וגם ללב של מקבלי ההחלטות בממשלה.

מיכאל ביטון: אנחנו עוד נמשיך לדבר איתך איתן.

מיכאל ביטון: עמית יפרח, מזכ"ל תנועת המושבים.

עמית יפרח: תודה רבה אדוני היו"ר, תודה רבה לענבר בזק חברת הכנסת ולכל חברי הכנסת שיזמו את הדיון.

עמית יפרח: אני חושב שהדברים של איתן דוידי יו"ר ועד האגודה, מדברים בעד עצמם, שער בנפשך שלא היה מדובר רק במושב אחד, בסה"כ אנחנו מדברים במושב אחד שהוא מוצב אזרחי על גבול הלבנון, שאנחנו נמצאים בפתחו של חג הפסח, ומשפחות נמצאות ללא העוגן הכלכלי, המרכזי שקיים עבורם, ואני חושב שמדינת ישראל, כמו שנאמר יש לה אחריות גדולה מאוד לטפל בסוגייה הזאת, בצורה שהיא תהיה מיידית, שתיתן מענה, בעיקר לאותם נזקים עקיפים שטרם טופלו, ויש כאלה לא מעט, ואיתן סקר אותם יפה מאוד.

עמית יפרח: בטווח הקצר, מדובר בסה"כ במושב אחד שמצריך טיפול, שנגרם לו אסון שלא באשמתו, למרות שניסו לייצר פה איזה שהיא תמונה שמדובר באירוע שהוא באחריות הלולנים בזמנו, אני שמח שבסופו של דבר היה ברור שמדובר באירוע שאינו תלוי בסוג הלולים או במיקום הלולים, ובטווח הקצר הדבר הזה חייב לקבל מענה מיידי, ואני מודה לכל מי שמטפל בזה כרגע, וחייב לייצר פה איזה שהוא מסלול ירוק ומהיר לתת את המענה, זה בטווח הקצר.

עמית יפרח: בטווח הארוך כמו שנאמר פה לפני, מדינת ישראל צריכה לחשב מסלול מחדש, בטח שר החקלאות ביחס שלו כלפי ענף ההטלה, ולשדרג אותו, ולשפר אותו, ולייעל אותו, ולהשאיר אותו מתוכנן וכעוגן כלכלי, גם לתושבי גבול הצפון, וגם לשאר החקלאים במדינת ישראל שמגדלים בענף ההטלה.

עמית יפרח: אני קורא מפה לחברי הכנסת, להמשיך ולטפל בסוגייה, ולא להרפות, עד אשר יינתן מענה מהיר, לאותה מצוקה של תושבי מרגליות, ואנחנו נמשיך ללוות אותם בעניין.

מיכאל ביטון: תודה רבה עמית, יש פה נציג של האוצר בדיון הזה?

מיכאל ביטון: אני רוצה להגיד משהו לכל נציגי הממשלה באשר הם, מנכ"לים, ראשי אגפים, שרים מעת לעת: מושב החורף מסתיים, והקורונה הייתה בעורפינו, והאומיקרון, אנחנו אפשרנו לנציגי ממשלה להעלות בזום, או לנציגים בכירים להחליט אם הם באים או לא.

מיכאל ביטון: החגיגה הזאת לא תמשך במושב הבא, אנחנו נגדיר מי הנציג הממשלתי שיהיה פה, מרמת שר, מנכ"ל אגף, או מנכ"ל חברה, או רשות ממשלתית, והם עצמם יהיו פה, וכל משרד ממשלתי שלא יכבד את הוועדה יישא באחריות לביזיון הכנסת.

מיכאל ביטון: האירוע הזה לא יימשך במושב הבא, אלה ימים אחרונים של המושב הזה.

מיכאל ביטון: העובדה שאין פה נציג פיזית של האוצר, בנושא שהוא פר אקסלנס מחייב התייחסות כספית, של החשב באוצר, ושל כל הגופים באוצר, ובכל זאת נציג האוצר בזום.

מיכאל ביטון: שמעת פה את הקריאה על האפשרות להכריז פה אסון טבע, שבכלל נגזר עלינו בנדידת ציפורים, זהו אירוע שלא בשליטת המגדלים, ואיפה אתם אוחזים בנושא הזה?

מיכאל ביטון: נציג האוצר כאן?

גלעד קריב: כן אדוני היו"ר, עכשיו שחררו לי את האודיו אז אני יכול להגיב.

גלעד קריב: מבחינת ההתפרצות של שפעת העופות, זה באמת מדובר על אירוע מאוד, מאוד חריג שלא היה כדוגמתו בארץ, התפרצות בלולי מטילות, כשנגזרת מזה פגיעה מאוד משמעותית באספקת הביצים של אותם לולים.

גלעד קריב: מבחינת הפיצויים שמוקנים מכוח החוק, מכוח פקודת מחלות בעלי חיים, כמו שמשרד החקלאות אמרו, הפיצויים הם בעצם על המטילות עצמן, שאו הומתו, או בעצם נפגעו מהמחלה.

גלעד קריב: מדובר על פיצויים באזור ה-35, 36 מיליוני שקלים, רוב התקציב כמו שמשרד החקלאות אמר, שולם למגדלים, בתקווה ששאר התשלומים ליתר המגדלים, ישולמו כמה שיותר מהר, ובעצם אלו הפיצויים שמוקצים מכוח חוק, מכוח הפקודה.

גלעד קריב: לגבי פיצויים על הביצים עצמן, או תערובות, או ירידה בפדיון וכדומה של המגדלים, כרגע זה לא נמצא בפקודה, ואין יכולת מכוח הפקודה לתת פיצויים לנושא הזה.

גלעד קריב: להבנתי מחוק אסונות טבע, מגדיר גם אירועים מאוד, מאוד ספציפיים, אבל לא לנושא בעלי החיים, אלא יותר לגידולים הצמחיים, במקרה של איזה שהוא אסון חריג שמשפיע על הקרקעות של החקלאים, לכן זה מסלול שהוא שונה ורלוונטי לענף הצומח.

מיכאל ביטון: אתם שוקלים אותו או לא שוקלים אותו?

גלעד קריב: אני לא מכיר איזו שהיא אפשרות, שאפשר מכוח חוק אסונות טבע, שמגדיר ספציפי נזקים לקרקע חקלאית מאירועי גשם, ואירועי טבע קיצוניים להקצות ללולים, אני לא חושב שזה מסלול שיכול להיות אפשרי.

גלעד קריב: אנחנו קיימנו שיחות ופגישות עם משרד החקלאות, לדבר על הנושא של בעצם מה - - -

מיכאל ביטון: גלעד, אתה תיארת הפסדים שהם מעבר לפיצוי הישיר על המטילות, כמו התערובת והביצים, אתה כבר מכיר בעובדה שיש הפסד כזה?

מיכאל ביטון: רק אתה אומר שבפקודה, לא ניתן כפי שהיא מוגדרת היום לשפות?

גלעד קריב: אני אומר שני דברים, דבר אחד יש את הנושא האופרטיבי, של האם אפשר להקצות כסף, האם יש סמכות להקצות כסף לדברים כאלה ושיקולים נוספים, והדבר השני - - -

מיכאל ביטון: אבל למה לא תביאו את הפקודה ותתקנו אותה?

גלעד קריב: תיקון חקיקה, אני מאמין שייקח תקופה.

מיכאל ביטון: למה ייקח תקופה, אנחנו יודעים לעשות את זה די מהר.

גלעד קריב: אבל זה מוביל אותי לנקודה השנייה שפה יש - - -

מיכאל ביטון: לא, אל תלך לנקודה השנייה, אני שואל אותך שאלה.

מיכאל ביטון: אם אתה אומר שאם היה לך פקודה מתוקנת, היית יכול לתת יותר, למה אתם לא מביאים פקודה מתוקנת לפה?

מיכאל ביטון: וכבר עברו כמה חודשים.

מיכאל ביטון: למה אתם לא מתקנים את הפקודה באופן שתוכלו לסייע יותר?

גלעד קריב: זה מוביל אותי לנקודה השנייה שהיא בעצם - - רוצים באופן כללי, לא רק לענף ההטלה להרחיב את הפקודה.

מיכאל ביטון: אבל בינתיים יש פה משבר חירום, עזוב אותי עניינים עקרוניים.

מיכאל ביטון: גלעד, גלעד, עזוב אותי עניינים עקרוניים עכשיו, יש פה משבר חירום, מצב חירום, אתם רואים שידיכם כבולות ואתם יכולים לתת סיוע מוגבל לפי נוסח הפקודה, למה לא תתקנו את זה ספציפית עכשיו לתת יותר?

גלעד קריב: אני לא חושב שזו חלופה שיכולה להיות בטווח זמן קצר, אבל קודם כל צריך להחליט האם רוצים להקצות את הפיצויים האלה, כמובן שאם מקצים פיצויים לענף ההטלה, זה גוזר הקצאת פיצויים לייתר הענפים במקרים דומים, לדוגמא ענף החלב, אם תהיה התפרצות של מחלה בענף החלב - - -

מיכאל ביטון: אבל אתם, השיפוי הזה למצבי חירום של האוצר ופגיעה בחקלאות, כמו המשבר הזה, אתם שמים כסף בצד למטרה הזאת, יש לכם תקציבים לדבר הזה.

מיכאל ביטון: כמה כסף שמתם בצד למשברים כאלה?

מיכאל ביטון: מה התקציב המיועד למשברים כאלה?

גלעד קריב: אדוני היו"ר, יש לנו תקציבים לפי הפיצויים שכרגע מוגדרים בחוק - - -

מיכאל ביטון: כמה שמתם לענף הזה?

מיכאל ביטון: גלעד, גלעד תענה על שאלות, כמה שמתם לענף הזה בתקציב המדינה למשברים כאלה ואחרים?

מיכאל ביטון: ומה קרה בכל השנים שלא ניצלתם את התקציב הזה?

מיכאל ביטון: הקצתם ולא היה משבר אז לא הוצאתם?

מיכאל ביטון: אז הנה פתאום יש משבר, אז אי אפשר יותר להגמיש ולהיות נדיבים?

גלעד קריב: התקציב שאנחנו מקצים הוא, כל שנה יש התפרצויות של מחלות, יש מחלת פה וטלפיים, יש מחלות צלע בצאן, יש הרבה מחלות שקורות כשגרה.

מיכאל ביטון: האם בכוונתם באירוע הספציפי הזה ובמהירות, לתקן את הפקודה כדי שתוכלו לסייע יותר?

גלעד קריב: כרגע אנחנו עוד בוחנים את הנושא, ורוצים לראות האם יש אפשרות לעשות איזו שהיא פעולה, אבל אנחנו לוקחים בחשבון - - -

מיכאל ביטון: תוך כמה זמן אתם תשיבו לוועדה אחרי הבחינה שלכם?

מיכאל ביטון: מתי תשיבו לנו שסיימתם את הבחינה, ותזכור שזה מצב חירום ודחוף?

מיכאל ביטון: מתי נקבל תשובה?

מיכאל ביטון: סוף הבחינה שלכם?

גלעד קריב: אנחנו דנים על זה ביחד עם משרד החקלאות.

מיכאל ביטון: מתי תשיבו לנו שתסיימו?

גלעד קריב: אני לא יכול להתחייב.

מיכאל ביטון: אז אתה לא יכול להתחייב על זמנים, אתה מוכר לנו סיפורים, אתה אומר לנו בחינה, אתה משאיר אותנו באי וודאות ואנחנו מדברים על מצב חירום, על אירוע שמתרחש בימים אלה, אתה לא יכול להתחייב מתי תסיימו את הבחינה הזאת.

ענבר בזק: מיכאל, גם מישהו פה העביר למישהו שצופה בנו, והעביר לי מידע ששר החקלאות יכול להכריז על אסון טבע, גם על מה שלא רשום בפקודה וזה נתון לשיקולו.

מיכאל ביטון: נכון, אבל זה לא גלעד, זה שר החקלאות, והוא צריך להכריז.

מיכאל ביטון: לימור מגן תלם, חברת הכנסת.

לימור מגן תלם: תודה אדוני היו"ר.

לימור מגן תלם: אני רק רוצה לחדד שתי נקודות שיוסי ממשרד החקלאות התייחס לגביהן.

לימור מגן תלם: הנושא של השותפות בגידול, לגבי 130 בעלי מכסות, נמסר לי כרגע מגורמי המקצוע, שבאמת הייתה בעיה בירוקרטית של מסמכים, מי שהשלים את המסמכים בימים האחרונים וזכאי, יקבל כבר בימים הקרובים את הפיצוי, מי שעדיין לא השלים, צריך פה את שיתוף הפעולה וחייבים להשלים את המסמכים, יש איזה בעיה משפטית בעצם למי משלמים, ואיך מוודאים שזה מגיע למגדלים.

לימור מגן תלם: אז מה שנמסר לי שוב מגורמי המקצוע, שברגע שיושלמו המסמכים, גם שר החקלאות וגם המנכ"לית, בפוקוס על כל הנושא הזה.

לימור מגן תלם: בינתיים באמת שילמו 22 מיליון ₪, ויש פה עוד משהו כמו 14 מיליון ₪ שממתינים.

מיכאל ביטון: לימור אהובה, אני לא יודע מתי הצטרפת לדיון הזה, כל מה שאמרת עד עכשיו נאמר פה, לא אמרת משהו אחד.

לימור מגן תלם: אדוני היו"ר רגע, אבל הנושא של השלמת המסמכים, זה פשוט חייבים לחדד.

מיכאל ביטון: הוא אמר את זה.

לימור מגן תלם: ברגע שיש שיתוף פעולה עם השלמת המסמכים, אז הנושא של הכספים יוכל להיות מוזרם הרבה יותר מהר.

מיכאל ביטון: אנחנו עובדים על זה.

לימור מגן תלם: אבל הם לא יכולים להזרים כספים, אם אין מסמכים.

מיכאל ביטון: אני מסכים איתך, אבל לפעמים כשאין מסמכים, אפשר לתת מקדמה לנשום, אפשר לתת 40% מקדמה ולהתחשבן אחר כך, יש דרכים לסייע, מי שרוצה לעזור עוזר, ויוסי רוצה לעזור, יוסי הוא בחור מוצלח.

מיכאל ביטון: הוא אפקטיבי, תנו לי כלים אני אשלם, תנו לי דפים, אישורים.

לימור מגן תלם: זה בדיוק מה שאני אומרת, שברגע שיהיו את המסמכים אז הכספים יוזרמו, אז אם יש שיתוף פעולה יהיה הרבה יותר פשוט להזרים כספים.

מיכאל ביטון: אבל בסמכות שר החקלאות להכריז אסון טבע למצבים מיוחדים, ובסמכות העם לתת לו אישור לתת מקדמה של 40%, כי בסוף הכסף הזה ישולם, אז תיתן 40% בינתיים ונראה מה יהיה.

ענבר בזק: וגם אני מזכירה, אנחנו מדברים על הפיצויים העקיפים, שזה לא דפים ולא כלום, זה צריך לקבל החלטה.

מיכאל ביטון: תודה ענבר.

מיכאל ביטון: מוסי רז יוזם הדיון, כמה מילים.

מוסי רז: ראשית אני רוצה להודות לחברת הכנסת ענבר בזק, שביקשה ממני להצטרף אליה בייזום הדיון הזה.

ענבר בזק: למרות שאתה טבעוני.

מוסי רז: כן, אז גילוי נאות, אני לא אוכל ביצים, גם ממליץ לכם להפסיק לאכול, ומקווה שתימצא פרנסה טובה יותר, אבל כרגע יש כאן אסון, אפשר להתווכח טבע, לא טבע, זה לא משנה.

מוסי רז: לנו כמדינה יש אחריות, שמענו את איתן, שמענו את המגדלים, לנו כמדינה יש אחריות, לא יכול להיות שלא יינתן פיצוי, והפיצוי על כל מה שנאמר, גם הנזקים העקיפים.

מוסי רז: אם אתה שואל אותי אדוני היו"ר, הפיצוי צריך לכלול הרבה יותר מזה, גם מעבר לכלובים חדישים, שבהם אין הצפיפות הזאת, וגם אולי לחלק מעבר לאופציות אחרות, גם זה יכול להיות, זאת אומרת, הפיצוי הזה צריך להיות כולל.

מוסי רז: אם לא הכריזו עד עכשיו על אסון טבע, שוב אני לא יודע מה טבע פה ומה לא טבע, זה לא מעניין אותי, זו הדרך לפצות.

מוסי רז: יכול להיות אדוני היו"ר שמה שצריך לעשות, זה בדיוק מה שאתה רמזת לאנשי משרד האוצר, שינוי מיידי של הפקודה, אני בטוח שהוועדה הזאת תסכים לבוא גם בפגרה, כדי שזה יקרה תוך כמה ימים, שבוע לא יודע, כמה שצריך לדבר הזה.

מוסי רז: אם רוצים זה אפשרי לגמרי, כי אין שום סיבה להפקיר את המגדלים, אין שום סיבה שהם ייפגעו, אנחנו חייבים, יש לנו אחריות, אנחנו מדינה, בשביל זה יש מדינה, אחרת לא צריך מדינה.

מוסי רז: אני חושב שהדברים האלה ממש, ממש חשובים, ואני מציע שנדבר עם משרד האוצר, עם משרד הכלכלה, אם צריך, הבעיה, אם לא היינו יוצאים לפגרה שבוע הבא, אז היינו מגישים עכשיו הצעת חוק פרטית, אומרים תנו לנו פטור מחובת הנחה, נעלה אותה בשבוע הבא, בעוד שבועיים ונגמור עניין.

מוסי רז: אנחנו לא יכולים בגלל הפגרה, הדרך היחידה שלנו, זה לגרום להצעה ממשלתית לשינוי הפקודה, ואני מציע שזה מה שנעשה ארבעתנו, לאחר מכן מאחרוני הקלעים, כי אחרת אני לא רואה, אנחנו נקיים כאן אחרי הפגרה עוד חודשיים דיון, זה כבר יהיה אחרי פסח, והם יגידו לך עשינו את הפסח על גבול לבנון, יופי מה זה עזר?

מוסי רז: אכלו מצה וביצה לא יודע מה, אבל את הבעיה לא פתרנו.

מוסי רז: אז אני מציע שניזום את התיקון הזה יחד ארבעתנו מול הממשלה.

מיכאל ביטון: תודה.

מיכאל ביטון: קודם כל לי יש מכסה של ארבע דיונים בפגרה, ואולי אחד מהם יוקצה לזה, כי זה דחוף אנחנו מתייחסים לאירוע הזה כאירוע דחוף.

מיכאל ביטון: מולי לויט, מנכ"ל המועצה לענף הלול.

שמואל לויט: במצוות הקיצור של היו"ר אני אומר ככה, יש פתרון חליפי והוא כבר הוצע גם למשרדים, וזה פתרון של ביטוח כל הנזקים העקיפים בשפעת עופות.

שמואל לויט: היום הנזקים הישירים כפי שצוין על ידי חברי הכנסת ועל ידך מכוסים בפקודה, הנזקים העקיפים בשפעת עופות לא מכוסים.

שמואל לויט: עכשיו המסלול הזה לפוליסה לנזקים העקיפים של שפעת עופות, זה מסלול שידוע למשרדים, ואני מניח שהוא גם בדיון בין משרד החקלאות ומשרד האוצר, ואז הוא נותן פתרון מיידי.

שמואל לויט: פתרון כזה הופעל גם במקרה שהיה ברוצלה, ואז גם נותנים תשלום אקס גרציה, למי שנפל לפני תחילת הביטוח.

שמואל לויט: ולכן אני חושב שצריך לקבל תשובות לגבי הפעלת ביטוח של הנזקים העקיפים בשפעת עופות, כי עופות נודדים יהיו לנו פעמיים בשנה הלוך וחזור, וזה יכול לקרות עוד פעם.

מיכאל ביטון: תגיד, אבל הרעיון של ביטוח חל על העתיד, לא על האירוע הזה?

שמואל לויט: אז אני אומר, ביטוח ברגע שהוא מסוכם בין משרד החקלאות והאוצר, מפעילים את התוכנית באופן מיידי, כי כל הניירת כבר הוכנה.

מיכאל ביטון: אבל זה לא פותר לנו את האירוע הזה.

שמואל לויט: רגע אז אני אומר, הנוהג וזה כבר קרה בברוצלה, כשהייתה ברוצלה בבקר, זה שנתנו תשלום אקס גרציה למי שנפל לפני הפעלת הביטוח, וזה דבר שכבר נעשה, זה לא משהו חדש.

שמואל לויט: ולכן אני חושב שזה המסלול שהוא הכי מהיר לפתרון יסודי, וגם כלפי שנים קדימה.

מיכאל ביטון: ומה עמדת האוצר והחקלאות כלפי הפתרון הזה?

יוסי שטיינברג: אדוני היו"ר, אני התייחסתי באריכות לנושא של הפיצויים הישירים, ותיארתי את הקצב שבו אנחנו עובדים וממהרים לשלם, ושחלק גדול מהסכום כבר נמצא בחשבונות הבנק של החקלאים.

יוסי שטיינברג: לגבי הנושא הנוסף שהעליתם כבר בתחילת הדיון, ועלה גם עכשיו, הנושא של הפיצויים העקיפים.

יוסי שטיינברג: למעשה משרד החקלאות הרים את הכפפה, והציע פה שני מנגנונים, שני כלים שיתנו מענה למגדלים גם בהקשר הזה.

יוסי שטיינברג: הפתרון הראשון שהצענו הוא באמת הנושא של הביטוח, יש גם היום ביטוח, אבל כדי שהביטוח יוכל לתת מענה גם בהקשרים האלה, הצענו למעשה שתי חלופות, אני לא אפרט אותם עכשיו, כי אני מבין את זמנה של הוועדה, אבל הצענו שתי חלופות שיהיו כלי יעיל, כלי אפקטיבי, כלי טוב שנותן מענה למקרים עתידיים, כפי שציינת ובצדק, למקרים עתידיים של שפעת העופות.

יוסי שטיינברג: ככל שהכלי הזה יתקבל, ייושם, יתוקצב, אז במקרים הבאים של שפעת העופות, כמו שציינה חברת הכנסת בתחילת הדיון, שהיא אמרה שהלוואי והדיון לא היה מתקיים.

מיכאל ביטון: אבל הייתה פה איזה אמירה, שאם הכלת כלי ביטוחי כזה, ניתן במצב מיוחד לחזור אחורה ולטפל במה שקרה?

יוסי שטיינברג: אז אני אתייחס בהחלט גם לזה, אבל אני אומר שכפי שעלה בתחילת הדיון, שהמצב האידיאלי זה אם לא היה צורך בדיון, ככל שההצעה שהעלה משרד החקלאות בהקשר הביטוחי תתקבל ותיושם, בהחלט במקרים הבאים זה ייתן לנו את הפתרון לנושא הזה.

יוסי שטיינברג: לגבי הנושא הרטרואקטיבי, כלומר אותם פיצויים על אירועים שכבר קרו, גם בנושא הזה משרד החקלאות הכין הצעה, היא נמצאת בבחינה גם של הגורמים המשפטיים, וגם של האוצר, כדי לתת מענה גם בהקשרים האלה.

יוסי שטיינברג: כלומר, בעצם משרד החקלאות העלה פה שורה של הצעות, שורה של מנגנונים שאמורים ליזום ולתת מענה, גם לאירוע שקרה במקרה האחרון של שפעת העופות, וגם במקרים עתידיים כדי לתת מענה מלא.

יוסי שטיינברג: משפט אחד אחרון ברשותכם.

יוסי שטיינברג: כמי שנמצא במשרד החקלאות, ורואה את ההתנהלות של המשרד יום, יום, שעה, שעה, מאוד, מאוד חשוב לי לומר, אני אומר את הדברים מתוך הלב בהמשך לדברים שנאמרו פה.

יוסי שטיינברג: יש פה התגייסות מלאה של שר החקלאות, יש פה התגייסות מלאה של מנכ"לית משרד החקלאות, השירותים הווטרינרים, מנהלת ההשקעות, הלשכה המשפטית, החשבות, כמי שנמצא במשרד ורואה את ההתנהלות, ורואה את התיעדוף שנותנים.

יוסי שטיינברג: אני אומר באופן ברור וחד משמעי, יש פה תיעדוף מלא לנושא, ויש פה טיפול מאוד, מאוד אינטנסיבי, אני לא אגזים אם אני אומר שהטיפול הזה חל 24 שעות ביממה, ויכולים נציגי המגדלים להעיד, על שיחות טלפון, ועל שיחות זום שעושים איתם בערך 24 שעות ביממה כדי לקדם את הנושא.

מיכאל ביטון: יוסי, אני מאמין לך ואני רוצה לקחת מהדברים שלך איזה תובנה, אנחנו עושים פה סלט, סלט המטבוחה, מערבבים, מערבבים את המתח המובנה של ענף ההטלה וענף הצומח ברפורמה, מול הנהגת החקלאות, הממשלה והאוצר, שמה יש מורכבות ומתח שאנחנו מנהלים ומלווים, למול אירוע נקודתי.

מיכאל ביטון: אנחנו מצפים באירוע הנקודתי לשים מחלוקות בצד, ולהיות אפקטיביים, אבל גם יצירתיים.

מיכאל ביטון: אתה בכלים, במסגרת שנתנו לך אתה כנראה מאוד, מאוד אפקטיבי, אבל כדי שתהיה לך מסגרת פעולה אחרת, או דרכי פעולה נוספים, או יכולת לעזור יותר, אתה צריך מדיניות של שר ומנכ"לית ואוצר.

מיכאל ביטון: זה מה שהוועדה תדרוש, ואני מבקש מכולם, וזה יוסי אתה צודק, שימו ברקע מחלוקות כלליות על סוגיות בענף הצומח וההטלה, שימו את זה בצד, תסתכלו לבני אדם בעיניים למשבר, תסתכלו שחג פסח מתקרב, תסתכלו שהיישוב הזה חטף וסובל, ואני לא מוכן שיציגו ישראלים שהתיישבו על הגבול ויהודים, כמסכנים, כאנשי רווחה, הם מלח הארץ, הם חלוצים, העזרה הזאת בדין מגיעה להם, יישובים הרבה יותר עשירים מהם קיבלו החלטות ממשלה בישראל, מי שרוצה יכול לעזור ויש לו מלא כלים, יכול להחריג אותם ויכול לבנות תוכנית אסטרטגית רק ליישוב הזה.

מיכאל ביטון: אני רוצה לתת לדובר האחרון מטעם התושבים, ותסלחו לי כי אני אצטרך לסכם את הדיון בקרוב.

מיכאל ביטון: יעקב סרמילי מושב מרגליות.

יעקב סרמילי: שלום לכם, תשמעו, אנחנו נמצאים במושב מרגליות במצב קשה מאוד, כמו שאיתן אמר אנחנו לא מתים מרעב, אנחנו חיים בסה"כ על 2,200 עופות, זה האוכל של הילדים שלנו.

יעקב סרמילי: אתם פה כולם זה לא פוגע בכם, אתם עושים את הפסח בבית שלכם, אני לא, אני אישית לא, אני המצב שלי לא טוב בכלל, אני לא עובד, לא כלום, אתם אומרים כסף וכסף, לא שילמתם לנו שום דבר, אני מעדיף להשכיר את הבית לערבי שם, ולעזוב את היישוב כבר, לעזוב את היישוב, אני כבר לא יכול לחיות שמה.

יעקב סרמילי: תסלחו לי שאני מדבר ככה, אתם רק מקשקשים, זה הורג אותי, אף אחד לא בא להציג אותנו, הייתה פה הבחורה הנהדרת הזאת שהגיעה למושב מרגליות, שהיא אמרה אני אביא אותך לכנסת תדבר שם.

יעקב סרמילי: ישבנו עם יו"ר שעוזר לנו, דואג לנו, אבל כמה, אתם צריכים להיות איתנו, תנו לנו את הפיצויים שלנו, תנו לנו לחיות את החיים שלנו, אנחנו מבקשים מכם, אנחנו מתחננים תנו לנו לחיות, זה מה שיש לנו, יש לנו בסה"כ 2,200 עופות.

יעקב סרמילי: אני מעדיף שאתם תבואו, עם המשפחות שלכם תהיו שמה בגבול הזה, יש לי שלושה ילדים, ושלושה נכדים, אני שמה בגבול, אף אחד לא מתייחס.

יעקב סרמילי: אם אנחנו לא השכפ"ץ שלכם, אתם לא תהיו פה במדינה הזאת, אנחנו שמה נמצאים, ונקרעים לילות בשביל 7,000 שקל בסה"כ, תעזרו לנו מה ביקשנו.

יעקב סרמילי: מספיק עם כל הקשקושים האלה כבר, תנו לנו את הכסף לחיות.

מיכאל ביטון: יעקב, תודה רבה שחלקת את זה ואמרת את זה, יותר מכל אחד אחר, ואנחנו כאן להיות איתך, אנחנו לא נרפה מהנושא עד שהוא יגיע לפתרון, אנחנו הולכים ללוות אתכם עד לפתרון.

מיכאל ביטון: כן מוטי.

מוטי אלקבץ: כבוד היו"ר אני רוצה רק להעמיד משהו על דיוקו, להעמיד נתון על דיוקו.

מוטי אלקבץ: 35 מיליון שקלים לא שילמו למושב מרגליות ולא ישלמו למושב מרגליות, 35 מיליון שקלים זה סך הפיצויים שישולמו לכל אירועי שפעת העופות במדינת ישראל, כולל מגדלי ההודים, ומגדלים באזורים אחרים.

מוטי אלקבץ: מושב מרגליות, אולי סך הפיצוי לכל מושב מרגליות, יעמוד על סדר גודל של 15 מיליון שקלים, כך שהמספר של גלעד.

מיכאל ביטון: בסדר, הבנו שזה הולך לכלל הענף, ואני אומר לכם שאנחנו כוועדה לא נרפה מהנושא הזה, עד שיהיה בו פתרון, ואנחנו אתכם, יעקב ואיתן, אנחנו אתכם, זה יהיה הבית שלכם עד שיהיה פתרון, וכשנגמור את הפתרון חרום נתחיל לדבר על המצב הכללי במרגליות, ונעסוק בסוגיות אחרות.

מיכאל ביטון: אתם לא מקבצי נדבות, אתם לא משפחות רווחה, אתם מלח הארץ, אתם החלוצים, אתם המיישבים של הגליל, אתם קיבלתם קטיושות וחדירות ופיגועים, אתם הייתם שם ועדיין שם.

מיכאל ביטון: צחי בן עיון, יו"ר ענף העצמאים, התאחדות המלאכה והתעשייה, הדוברים הבאים שאני נותן להם שתי דקות בלבד, בבקשה צחי.

צחי בן עיון: תודה אדוני, תודה לחברת הכנסת ענבר ולכל מי שיזם את הדיון הזה אדוני.

צחי בן עיון: אדוני, מושב מרגליות אמרו פה הדוברים, זה השכפ"ץ של המדינה.

צחי בן עיון: משרד החקלאות ומשרד האוצר, במקום לעסוק רק ברגולציה, צריכים גם לעסוק בבני אדם אדוני, השפעת העופות זה כוח חריג ובלתי צפוי, שהגיע למושב מרגליות.

צחי בן עיון: היום אנחנו בחודש מרץ אדוני, ולאנשים אין מה לאכול, המגדלים הקטנים ובעלי מכסות קטנים במושב מרגליות, אין להם מה לאכול לפני הפסח אדוני, זה צו השעה.

צחי בן עיון: אני קורא פה למשרד האוצר שהביע נכונות וגם למשרד החקלאות, יש פתרונות בפוליסות אדוני, צריך למצוא פתרונות כאלה ואחרים אבל דחופים, כדי שלאנשים יהיה מה להביא אוכל הביתה.

צחי בן עיון: ודבר נוסף אדוני, על מה נלחמים פה תושבי מרגליות?

צחי בן עיון: הם נלחמים פה כדי להמשיך להתפרנס בענף ההטלה, כדי להמשיך לייצר בלולים הקטנים שלהם.

צחי בן עיון: אדוני הם עשו את הכל כדי לאכלס את הלולים, עכשיו רק צריך לפצות אותם ולשפות אותם אדוני, והעובדה שאין בקנ"ט רשת ביטחון למקרים כאלה של פיצויים עקיפים, במקרים של שפעת העופות, כשכבר מדברים על שפעת העופות אדוני משנת 2006, ועד היום לא נמצא פתרון.

צחי בן עיון: אני מודה לאדוני, ואני מבקש שאדוני יעקוב אחר הפיצוי שמגיע לחקלאי מרגליות, שמכאן ואילך חקלאי שהוא יודע שהוא מגדל והוא נפגע מכוח עליון, הוא יקבל פיצוי, תודה אדוני.

מיכאל ביטון: נעשה את זה, תודה רבה לך צחי.

מיכאל ביטון: ירון סולומון מנהל תנועת האיחוד החקלאי.

ירון סולומון: תודה אדוני היו"ר, אני לא אחזור על דברים שנאמרו, אני למען השקיפות, אני גם דירקטור בקרן נזקי טבע - קנ"ט.

ירון סולומון: למדינת ישראל יש את אחד הגופים הביצועיים הטובים ביותר בכדי לתת פיצוי לחקלאים.

ירון סולומון: כל מה שצריך לעשות פה, זה ששר החקלאות ושר האוצר יקבלו החלטה שהם מקציבים סכום, יעבירו אותו לקרן נזקי טבע והשאר היסטוריה.

ירון סולומון: קרן נזקי טבע יודעת לטפל בחקלאים שלה ובשביל זה היא קיימת, ולכן כל רעשי הרקע מסביב, וכל מה שמתחבאים מה שנקרא על רגולציות.

מיכאל ביטון: כמה כסף יש שם בקרן הזאת?

ירון סולומון: לא, לא, לא שיהיה ברור, המדינה צריכה להוסיף עכשיו כסף, לפתוח קופה מיוחדת לטיפול בנושא של שפעת העופות, להעביר את הכסף הזה לטיפולה של קנ"ט, של קרן נזקי טבע, ואני אומר לכם זה פתרון, ותפסיקו כל הפקידים, עם כל הכבוד, להתחבא מאחורי הנושא של רגולציות כאלה או אחרות.

ירון סולומון: זה ניתן, זה נעשה, המסלול הזה קיים ולא צריך להמציא אותו, רק צריך לבצע אותו.

מיכאל ביטון: צריך רצון ומנהיגות ורצון טוב.

מיכאל ביטון: תודה רבה לך ירון סולומון.

מיכאל ביטון: אני מסכם את הדיון באופן הבא, ראשית לכם אנשי החקלאות וההתיישבות ממרגליות ומהצפון, אני מצטער כמוכם שאנחנו בכלל צריכים לקיים את הדיון הזה.

מיכאל ביטון: במצב נורמלי אחרי אירוע כזה, כבר כולם היו צריכים לקבל את הפיצויים שלהם, ואתם לא נושאים באחריות לאירוע הזה, ואי אפשר להשליך עליכם אחריות, כי נדידת העופות לישראל תהיה פעמיים בשנה, והמסות מגיעות לאגמון החולה ולמרחב של הצפון, והקרבה למרגליות תייצר את הסכנה הזאת גם בעתיד.

מיכאל ביטון: אתם לא נושאים באחריות לאסון הזה של שפעת העופות, ולפעמים הייתה רמיזה כאילו אתם נושאים באחריות.

מיכאל ביטון: ואני אומר לכם, הוועדה הזאת היא תהיה הבית שלכם, עד שכל חקלאי יקבל את הכסף שלו, ואחרי שזה ייגמר האירוע הספציפי, נעסוק גם בהיבטים עקרוניים שעלו פה בדיון.

מיכאל ביטון: ועכשיו לסיכום המעשי, ועדת הכלכלה קוראת לשר האוצר ושר החקלאות, לבחון ולהכריז על אירוע של אסון טבע בהדבקה של שפעת העופות, כחלק מנדידת העופות וכו'.

מיכאל ביטון: ולהפעיל את קרן נזקי הטבע באופן מהיר ואפקטיבי, להשלמת הפיצוי העקיף שנגזר מהמשבר הכלכלי הזה.

מיכאל ביטון: הוועדה קוראת לשר החקלאות, לתקן את הפקודה שעוסקת בשיפוי החקלאים באופן שיאפשר גמישות לאנשי המקצוע, לשלם על מרכיבים שכיום הם אינם יכולים לשלם.

מיכאל ביטון: הוועדה קוראת לשר האוצר ושר החקלאות, לפעול לכל שבכל ענפי החקלאות, יופעל ביטוח נזקים עקיפים, ובמקרה הספציפי הזה, לבחון הפעלתו המיידית, ואולי שיפוי רטרואקטיבי, כפי שהוצג במודל שיפורט על ידי המועצה לענף הלול, וארגון מגדלי העופות, בתיאום עם אנשי המקצוע במשרד החקלאות והאוצר.

מיכאל ביטון: הוועדה רוצה לשבח את יוסי שטיינברג ממשרד החקלאות שמרכז את הפיצויים, מגיב מהר, ועושה את המקסימום, ומבקשת ממנו לפעול ביתר שאת להשלמת כספי הפיצויים לכל מי שמגיע לו, ובגיבוי של המנכ"לית והשר, להגמיש את היכולות שלו באירוע הזה.

מיכאל ביטון: דווחנו שמעל 50 מגדלים קיבלו החזר על הפגיעה הישירה, לא קיבלו את ההחזר העקיף, ועד כ- 30 לא קיבלו, מתוכם 5, 6 יקבלו את זה בימים הקרובים, ואנחנו נבדקו שזה אכן בימים הקרובים, ואותם 20, 25 שטרם קיבלו, אני מאתגר אותך יוסי שזה יהיה לפני פסח, זה דורש שיתוף פעולה.

מיכאל ביטון: עכשיו לגבי למי לשלם, אתה צריך בברירת המחדל שלך לשלם לבעלי המכסות.

מיכאל ביטון: אם הם כתבו לך שהם מעדיפים למישהו אחר, הם יכתבו את זה ותשלם למישהו אחר, ואם לא כתבו לך ולא אמרו לך, פשוט תשלם לבעלי המכסות, ואת ההתחשבנות בינם לבין המגדל בפועל הם יעשו ביניהם, שזה לא יהיה תירוץ הבירוקרטיה הזאת.

מיכאל ביטון: אני גם מבקש ממך לבחון לתת מקדמות לכולם של 40% עוד לפני החג, או 50% או מה שאפשר, כדי שלא יהיה מצב שאדם לא יכול להיכנס לחג הזה עם פיצוי מלא או חלקי על האסון הזה.

מיכאל ביטון: אני רוצה לשבח את ענבר בזק שלקחה את הנושא ולא עזבה אותי, רגע לפני סוף המושב לקדם ולדון בו ואת מוסי רז שהצטרף, את לימור מגן תלם שכאן, ואת כל חברי הכנסת שמלווים וילוו אתכם.

מיכאל ביטון: הנושא הזה הוא דחוף, מבחינתי זה מצב חירום, זה לא מחכה למושב הבא, אני אבדוק בלוחות הזמנים של הוועדה לקיים דיון נוסף בנושא הזה ממש בשבועות הקרובים, ואני מאיץ גם באוצר וגם בחקלאות להביא לנו תוצאות טובות לדיון הבא.

מיכאל ביטון: אני מבקש לקבל בכתב בתוך שלושה שבועות מהיום, מכתב משר האוצר ושר החקלאות, אחרי כל הבדיקות שהם עשו, דוח תשלום פיצויים למגדלים שנפגעו משפעת העופות, להגיש לוועדה תוך שלושה שבועות דוח ביצוע, אותם 80 מגדלים, מי קיבל, אפילו לא מעניין אותי כמה קיבל, תשתמשו באחוזים, 100% תכתבו, שולם 100%, שולם 40%.

מיכאל ביטון: אני רוצה את כל ה- 80 מגדלים ומה שולם להם במכתב, באחריות שר החקלאות ושר האוצר, אבל האחריות האמיתית על המכתב הזה היא שלך יוסי.

מיכאל ביטון: אז בתוך שלושה שבועות אני רוצה לקבל אותו, והמכתב לא מותנה בדיון שאני אזמן, אני מקבל את המכתב הזה תוך שלושה שבועות.

מיכאל ביטון: יש לך שלושה שבועות של שכרון חושים להתאבד ולשלם לכולם, בלי קשר אנחנו נזמן דיון בנושא.

מיכאל ביטון: אני נועל את הישיבה, תודה לכולם.